બિહારના મુખ્યપ્રધાન નીતીશકુમારના બે પ્રતિનિધિ રામચંદ્રપ્રસાદસિંહ અને પૂર્ણિયાના સાંસદ સંતોષ કુશવાહને પણ મોદી કેબિનેટમાં સ્થાન મળનાર છે. એ જ રીતે રાજીવપ્રતાપ રૂડીને પક્ષમાં મહત્ત્વનું સ્થાન મળનાર છે. સંસદીય બાબતોના પ્રધાન અનંતકુમારને શહેરી વિકાસ મંત્રાલયનો હવાલો આપવામાં આવે તેવા નિર્દેશો મળી રહ્યા છે કે જેનો અધિક કાર્યભાર હાલ ગ્રામીણ વિકાસ પ્રધાન નરેન્દ્રસિંહ તોમર સંભાળી રહ્યા છે.